Diari Oficial de la Generalitat Valenciana


Sumari del DOGV 9364, del 17-06-2022 (2022/5745)

ORDRE 8/2022, de 16 de juny de 2022, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'aproven les bases reguladores de les ajudes de minimis destinades a compensar les pèrdues econòmiques de les explotacions agrícoles de cítrics i de caqui com a conseqüència de l'afecció de la plaga de Delottococcus aberiae (De Lotto) i d'altres cotonets.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9364

Data del DOGV
:   17-06-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/5745


Data del document
:   16-06-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Ordre

Correcció d'errades

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * agres
    * legislació

ORDRE 8/2022, de 16 de juny de 2022, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'aproven les bases reguladores de les ajudes de minimis destinades a compensar les pèrdues econòmiques de les explotacions agrícoles de cítrics i de caqui com a conseqüència de l'afecció de la plaga de Delottococcus aberiae (De Lotto) i d'altres cotonets. [2022/5745]  
Delottococcus aberiae (De Lotto), conegut com el cotonet de Sud-àfrica, és una plaga amb origen sud-africà, que va ser detectada en 2009 a la Comunitat Valenciana. Causa, entre altres danys, la deformació del fruit i fruits de menor grandària, la qual cosa impedeix la seua comercialització en fresc i, en els casos més greus, impedeix també el seu aprofitament industrial.  
Aquesta plaga té nombroses generacions a l'any, i és activa fins i tot en els mesos d'hivern. Arriba al màxim poblacional en els mesos de maig i juny, quan ja s'han produït els primers danys. Les nimfes solen fixar-se en zones resguardades dels fruits com el calze, el melic de les taronges del grup nàvel, o entre fruits en contacte, encara que també poden localitzar-se en fulles i branques. El període crític se situa des de la caiguda de pètals fins al màxim poblacional, i es troben, entre els mesos de març i maig, part de la població de femelles en la base del tronc i en el sòl per a realitzar la posta.  
La lluita biològica que es realitza des de la Conselleria d'Agricultura, Desenvolupament Rural, Emergència Climàtica i Transició Ecològica, mitjançant els enemics naturals de la plaga, com ara Cryptolaemus montrouzieri o Anagyrus aberiae, així com el parament de trampes massiu amb l'ús de feromones, és la forma òptima de contrarestar la lluita química que fins ara s'ha anat utilitzant.  
El 13 de gener de 2020, es van publicar els reglaments (UE) 2020/17 i 2020/18, mitjançant els quals no es renovava l'aprovació de les substàncies cloropirifòs i metilclorpirifòs, d'acord amb el que es disposa en el Reglament (CE) núm. 1107/2009 del Parlament Europeu i del Consell, relatiu a la comercialització de productes fitosanitaris (DOUE L 7, 13.01.2020), i es prohibia el seu ús posterior al 16 d'abril de 2020.  
  
Degut a la presència de parcel·les a la Comunitat Valenciana amb poblacions elevades d'aquesta plaga, mitjançant la Resolució de 12 d'agost de 2021, del director general d'Agricultura, Ramaderia i Pesca, es va declarar l'existència de la plaga Delottococcus aberiae (De Lotto) en el territori de la Comunitat Valenciana, i es van adoptar mesures fitosanitàries per al seu control i per a evitar-ne la propagació (DOGV 9153, 17.08.2021).  
El punt sisé d'aquesta resolució permet adoptar mesures addicionals d'emergència en aquelles parcel·les que, per la greu incidència de la plaga, no siga possible el seu control mitjançant l'aplicació de les mesures fitosanitàries convencionals de gestió integrada de plagues, i que tindran per objectiu la reducció dels nivells i incidència de la plaga, mitjançant tractaments de xoc, i podran incloure tractaments fitosanitaris que impedisquen l'entrada en la cadena alimentària de la fruita procedent de les parcel·les tractades, i serà necessari obtindre, en aquest cas, l'autorització prèvia d'emergència del producte fitosanitari, per part del Ministeri d'Agricultura, Pesca i Alimentació.  
En conseqüència, la Direcció General d'Agricultura, Ramaderia i Pesca va sol·licitar l'autorització excepcional segons l'article 53 del Reglament (CE) 1107/2009, dels productes fitosanitaris formulats a base de metilclorpirifòs 22,4 % [EC] P/V per al control de Delottococcus aberiae (De Lotto) en les parcel·les de cítrics que presentaven un percentatge de danys superior al 60 %, i no podien ser destinats al consum humà ni animal els fruits presents en les plantacions d'aquestes parcel·les. El 23 d'agost de 2021, mitjançant resolució del director general de Sanitat de la Producció Agrària, s'autoritza excepcionalment l'ús i la comercialització entre el 30 d'agost i el 27 de desembre de 2021, dels productes fitosanitaris formulats a base de metilclorpirifòs 22,4 % [EC] P/V per al control de Delottococcus aberiae (De Lotto) en cítrics.  
En caqui, la presència de Delottococcus aberiae (De Lotto) és en aquests moments menor que les poblacions de les altres tres espècies de paneroles cotonoses detectades: Planococcus citri (Risso), Pseudococcus viburni (Signoret) i Pseudococcus longispinus (Targioni-Tozzetti), i aquesta última és l'espècie més problemàtica en caqui, ja que prolifera de forma molt abundant, sobretot al final de l'estiu i fins a la recol·lecció. La presència de formes de cotonet sobre el fruit el deprecia comercialment, i pot provocar la maduració prematura dels fruits quan es formen colònies sota els sèpals.  
La incidència d'aquestes plagues en plantacions agrícoles de cítrics i de caqui a la Comunitat Valenciana està ocasionant importants pèrdues econòmiques en aquelles explotacions que veuen disminuïda la quantitat de fruita comercialitzada per a consum en fresc, pels danys en els fruits afectats o que no poden comercialitzar la seua producció per l'ús excepcional de productes fitosanitaris.  
D'aquesta manera, es proposen aquestes ajudes per a donar suport als agricultors afectats amb, almenys, un 30 % de pèrdues de producció en la collita a conseqüència de la plaga de Delottococcus aberiae (De Lotto) en cítrics i dels citats cotonets en caqui, de manera que compensen les pèrdues econòmiques ocasionades pels costos variables de producció, relacionats directament amb el volum de producció i la durada de l'exercici.  
El règim d'aquestes ajudes és el que estableix el Reglament (UE) 1408/2013 de la Comissió, de 18 de desembre de 2013, sobre l'aplicació dels articles 107 i 108 del Tractat de funcionament de la Unió Europea a les ajudes de minimis en el sector agrícola (DOUE L 352, 24.12.2013), modificat mitjançant el Reglament (UE) 2019/316 de la Comissió, de 21 de febrer de 2019 (DOUE L 51, de 22.02.2019).  
Com a expressió del principi de planificació normativa en l'àmbit de les subvencions, les presents bases, de conformitat amb l'article 164.a) de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i de l'article 8.1 de la Llei 38/2003, de 17 de novembre, general de subvencions, s'integren en el Pla estratègic de subvencions 2021-2023, aprovat per Resolució de 16 de juny de 2021, de la consellera d'Agricultura, Desenvolupament Rural, Emergència Climàtica i Transició Ecològica (DOGV 9113, 23.06.21).  
Així mateix, la present ordre preveu el que estableixen l'article 3 de la Llei 19/2013, de 9 de desembre, de transparència, accés a la informació pública i bon govern; l'article 4 de la Llei 1/2022, de 13 d'abril, de la Generalitat, de transparència i bon govern de la Comunitat Valenciana; i l'article 18 de la Llei general de subvencions.  
Per tot això, en virtut de les facultats que em confereix l'article 28.e de la Llei 5/1983, de 30 de desembre, del Consell, i els articles 160.2.b) i 165 de la Llei 1/2015, de 6 de febrer, de la Generalitat, en la redacció donada per l'article 4 del Decret llei 6/2021, d'1 d'abril, del Consell, de mesures urgents en matèria econòmica administrativa per a l'execució d'actuacions finançades per instruments europeus per a donar suport a la recuperació de la crisi conseqüència de la Covid-19 (DOGV 9062, 15.04.2021), d'acord amb el que exposen el Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries i les seues atribucions (DOGV 8572, 17.06.2019), i el Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat (DOGV 8590, 12.07.2019), a proposta de la Direcció General d'Agricultura, Ramaderia i Pesca, i vistos els informes preceptius emesos de l'Advocacia General i de la Intervenció,  
  
  
  
ORDENE  
  
Apartat primer. Aprovació de les bases reguladores  
Aprovar les bases reguladores de les ajudes de minimis destinades a compensar les pèrdues econòmiques de les explotacions agrícoles de cítrics i de caqui, a conseqüència de l'afecció de la plaga de Delottococcus aberiae (De Lotto) i d'altres cotonets, que es desenvolupen en l'annex I, als municipis relacionats en l'annex II d'aquesta ordre.  
  
Aquestes bases estaran vigents durant la vigència del Pla estratègic de subvencions de la Conselleria d'Agricultura, Desenvolupament Rural, Emergència Climàtica i Transició Ecològica i els seus organismes públics, per al període 2021-2023, aprovat per la Resolució de 16 de juny de 2021, de la consellera d'Agricultura, Desenvolupament Rural, Emergència Climàtica i Transició Ecològica (DOGV 9113 de 23.06.2021).  
  
Apartat segon. Eficàcia  
La present ordre tindrà efecte l'endemà de la publicació en el Diari Oficial de la Generalitat Valenciana.  
  
Apartat tercer. Règim d'impugnació  
Contra la present ordre, que posa fi a la via administrativa, es podrà interposar potestativament recurs de reposició davant la consellera d'Agricultura, Desenvolupament Rural, Emergència Climàtica i Transició Ecològica, en el termini d'un mes, comptador des de l'endemà de la publicació; o bé, recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos, comptadors a partir de l'endemà de la publicació. Tot això, de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 16 de juny de 2022.- La consellera d'Agricultura, Desenvolupament Rural, Emergència Climàtica i Transició Ecològica: Mireia Mollá Herrera.  
  
  
  
ANNEX I  
Bases reguladores  
  
Base primera. Objecte de les ajudes  
L'objecte de les ajudes és compensar les pèrdues econòmiques de les explotacions agrícoles de cítrics i de caqui, com a conseqüència de l'afecció de la plaga de Delottococcus aberiae (De Lotto) i d'uns altres cotonets.  
  
Base segona. Persones beneficiàries  
1. Poden ser beneficiàries d'aquestes ajudes les persones comercialitzadores de collita de cítrics i/o de caqui, que consten inscrites en el Registre General de la Producció Agrícola (REGEPA), i que en el moment de presentar la sol·licitud es troben en l'àmbit d'aplicació del Reglament (UE) núm. 1408/2013 de la Comissió, de 18 de desembre de 2013.  
2. Aquest Reglament s'aplicarà a les ajudes concedides a les empreses dedicades a la producció primària de productes agrícoles, a excepció de:  
a) les ajudes l'import de les quals es fixe sobre la base del preu o la quantitat dels productes comercialitzats;  
b) les ajudes a activitats relacionades amb l'exportació a països tercers o estats membres, en concret les ajudes directament vinculades a les quantitats exportades, a l'establiment i l'explotació d'una xarxa de distribució, o a altres despeses corrents relacionades amb l'activitat exportadora;  
c) les ajudes condicionades a la utilització de productes nacionals en lloc d'importats.  
  
Base tercera. Definicions  
1. Persona comercialitzadora de collita: persona física o jurídica titular d'explotació agrícola que pot produir collita de cítrics i/o de caqui amb destinació a la venda per a consum humà sense transformar, bé perquè ella mateixa és la propietària de les parcel·les o bé perquè disposa d'un contracte de parceria o d'arrendament amb qui ho siga.  
  
2. Superfície de la persona comercialitzadora: superfície de l'explotació agrícola en producció dedicada al cultiu de cítrics i/o de caqui, que pertany a un dels municipis que se citen en l'annex II, amb producció màxima assignada ponderada amb el percentatge (%) assignat a la persona comercialitzadora de collita.  
  
3. Rendiment mitjà: producció de collita de cítrics i/o de caqui dividida per la superfície de la persona comercialitzadora de collita.  
  
4. Percentatge d'afecció de la plaga: descens del rendiment mitjà de la collita comercialitzada en una campanya d'un mínim del 30 % respecte del de la mitjana de les tres campanyes anteriors, a conseqüència de l'afecció de la plaga de Delottococcus aberiae (De Lotto) i d'uns altres cotonets, en els municipis indicats en l'annex II.  
  
Base quarta. Condicions generals d'admissibilitat  
Les persones beneficiàries d'aquestes ajudes han de complir les condicions generals d'admissibilitat següents:  
a) Tindre l'explotació inscrita en el REGEPA, per a les orientacions productives de cítrics i/o de caqui, en les campanyes de referència.  
b) Haver comercialitzat collita durant les campanyes de referència i disposar dels justificants corresponents.  
c) Figurar les parcel·les en algun dels municipis que figuren en l'annex II d'aquesta ordre.  
d) Haver patit una reducció mínima d'un 30 % en el rendiment mitjà de la collita de cítrics i/o de caqui de la campanya vigent respecte del de la mitjana de les tres campanyes anteriors, a conseqüència de l'afecció de la plaga de Delottococcus aberiae (De Lotto) o dels altres cotonets previstos en aquesta ordre.  
e) Disposar d'un certificat d'afecció de la plaga de Delottococcus aberiae (De Lotto) en cítrics o caqui o de Planococcus citri (Risso), Pseudococcus viburni (Signoret) i Pseudococcus longispinus (Targioni-Tozzetti) en caqui, segons consta en el model de l'annex III, expedit i signat per una persona física o jurídica que tinga l'acreditació de la condició d'assessor/a en gestió integrada de plagues, d'acord amb el que es preveu en l'article 12 del Reial decret 1.311/2012, de 14 de setembre, pel qual s'estableix el marc d'actuació per a aconseguir un ús sostenible dels productes fitosanitaris.  
f) Així mateix, el personal assessor a què es refereix la lletra anterior emetrà un certificat que acredite que s'han realitzat els tractaments i seguiment de plagues recomanats per la Conselleria d'Agricultura, Desenvolupament Rural, Emergència Climàtica i Transició Ecològica, en cítrics i en caqui, i que estan publicats en l'enllaç següent:  
https://agroambient.gva.es/es/web/agricultura/avisos-de-tratamientos  
  
Base cinquena. Requisits i incompatibilitats  
1. Per a obtindre la condició de persona beneficiària de les subvencions, la persona sol·licitant ha de complir, des del moment de presentar la sol·licitud, els requisits i les condicions generals establits en l'article 13 de la Llei general de subvencions, i, a més, els següents:  
  
a) Trobar-se al corrent en el compliment de les seues obligacions tributàries i davant la Seguretat Social.  
b) El número del compte on es demana l'ingrés de l'import de l'ajuda sol·licitada ha de pertànyer a la persona sol·licitant d'aquesta.  
c) La persona sol·licitant presentarà el compromís de destinar l'import de l'ajuda a complir la finalitat per la qual se li ha concedit l'ajuda.  
  
d) Presentar declaració sobre si han demanat i/o han obtingut altres ajudes públiques o privades per a la mateixa activitat, fent constar la relació detallada de l'entitat concedent i la quantitat sol·licitada i/o obtinguda.  
En cas d'haver rebut ajudes de minimis en l'exercici fiscal actual i en els dos exercicis fiscals anteriors, indicarà l'objecte, el reglament de minimis corresponent i l'import d'aquestes ajudes.  
e) En el cas de fusions o adquisicions d'empreses, declaració de totes les ajudes prèvies de minimis concedides a qualsevol de les empreses que es fusionen. Es tindran en compte per a determinar si la concessió d'una nova ajuda de minimis a la nova empresa o a l'empresa adquirent excedeix els límits màxims de minimis corresponents, el límit nacional o el límit sectorial corresponents. Les ajudes de minimis concedides legalment amb anterioritat a la fusió o adquisició continuaran sent legals.  
En cas que una empresa se separe en dues o més empreses independents, les ajudes de minimis concedides abans de la separació s'assignaran a l'empresa que se'n va beneficiar, que és en principi l'empresa que assumeix les activitats per a les quals es van concedir les ajudes de minimis. Si aquesta assignació no fora possible, les ajudes de minimis s'assignaran proporcionalment sobre la base del valor comptable del capital social de les noves empreses en la data efectiva de la separació.  
  
f) Complir la normativa d'integració laboral de persones amb discapacitat o, si fa el cas, l'exempció d'aquesta obligació, d'acord amb el Decret 279/2004, de 17 de desembre, del Consell de la Generalitat, pel qual es regulen mesures en els procediments de contractació administrativa i de concessió de subvencions per al foment de l'ocupació de les persones amb discapacitat.  
g) Disposar d'un pla d'igualtat efectiva de dones i homes, si escau, d'acord amb el que s'estableix en l'article 20 de la Llei 9/2003, de 2 d'abril, de la Generalitat, per a la igualtat entre dones i homes, i l'article 45 de la Llei orgànica 3/2007, de 22 de març, per a la igualtat efectiva de dones i homes.  
h) Complir l'obligació d'informar els tercers, les dades de caràcter personal dels quals s'aporten en el procediment administratiu derivat de la presentació de la corresponent sol·licitud, de la comunicació d'aquestes dades a la Conselleria, així com del seu tractament per part d'aquesta.  
i) No tindre la consideració d'empresa en situació de crisi, d'acord amb la definició continguda en les directrius comunitàries sobre ajudes estatals de salvament i de reestructuració d'empreses en crisi (DOUE 2014/C 249/01, 31.07.2014).  
j) Quan el sol·licitant siga una agrupació sense personalitat jurídica, haurà d'aportar el compromís dels integrants de no dissoldre's fins que no haja transcorregut el termini de quatre anys.  
2. Aquestes ajudes es consideren no compatibles amb altres subvencions o ajudes de minimis provinents de qualssevol administració o ens públics o privats, nacionals, de la Unió Europea o d'organismes internacionals, quan aquestes perseguisquen la mateixa finalitat.  
3. Si una empresa opera tant en el sector de la producció primària de productes agrícoles com en un o més sectors, o desenvolupa unes altres activitats incloses en l'àmbit d'aplicació del Reglament (UE) núm. 1407/2013, aquest Reglament s'aplicarà a les ajudes concedides a aquests últims sectors o activitats, a condició que l'estat membre de què es tracta garantisca pels mitjans apropiats, com la separació d'activitats o la distinció de costos, que la producció primària de productes agrícoles no es beneficie de les ajudes de minimis concedides conformement al Reglament adés esmentat.  
4. Si una empresa opera tant en el sector de la producció primària de productes agrícoles com en el de la pesca i l'aqüicultura, les disposicions del Reglament (UE) núm. 717/2014 han d'aplicar-se a les ajudes concedides a aquest últim sector, a condició que l'estat membre de què es tracta garantisca pels mitjans apropiats, com la separació d'activitats o la distinció de costos, que la producció primària de productes agrícoles no es beneficia de les ajudes de minimis concedides conformement al Reglament esmentat.  
5. Les ajudes de minimis no s'acumularan amb cap altra ajuda estatal en relació amb les mateixes despeses subvencionables o amb altra ajuda estatal per a la mateixa mesura de finançament de risc, si aquesta acumulació excedira de la intensitat d'ajuda o de l'import d'ajudes superior corresponent, fixat en les circumstàncies concretes de cada cas per un reglament d'exempció per categories o una decisió, adoptats per la Comissió. Les ajudes de minimis que no es concedisquen per a costos subvencionables específics ni puguen atribuir-se a costos subvencionables específics, podran acumular-se amb unes altres ajudes estatals concedides en virtut d'un reglament d'exempció per categories o d'una decisió, adoptats per la Comissió.  
  
Base sisena. Tipus i quantia de les ajudes  
1. L'ajuda té caràcter de subvenció per a compensar les pèrdues econòmiques de les explotacions agrícoles de cítrics i/o de caqui durant una determinada campanya, que hagen experimentat un descens del rendiment mitjà de la collita comercialitzada en aqueixa campanya d'un mínim del 30 % respecte del de la mitjana de les tres campanyes anteriors, a conseqüència de l'afecció de la plaga de Delottococcus aberiae (De Lotto) i d'uns altres cotonets, als municipis indicats en l'annex II.  
  
2. La quantia màxima destinada a aquestes ajudes i l'aplicació pressupostària a la qual s'han d'imputar, són les que determine la resolució de convocatòria de l'ajuda.  
3. El càlcul de l'ajuda es farà tenint en compte el valor dels costos mitjans de producció variables del cultiu de què es tracte, cítrics o caqui, que s'han xifrat en 5.661,74 ?/ha per a taronger; 5.743,71 ?/ha per a mandariner; 9.021,46 ?/ha per a llimera; i 7.776,83 ?/ha per a caqui, i es ponderarà segons el percentatge d'afecció de la plaga, definit en el número 4 de la base tercera, multiplicant aquest resultat per la superfície total de la persona comercialitzadora de la collita en la campanya de la convocatòria, d'acord amb les fórmules següents:  
  
Taronger: CA = 5.661,74 ?/ha x % afecció x SPC  
Mandariner: CA = 5.743,71 ?/ha x % afecció x SPC  
Llimera: CA = 9.021,46 ?/ha x % afecció x SPC  
Caqui: CA = 7.776,83 ?/ha x % afecció x SPC  
  
sent CA el càlcul de l'ajuda, en euros, i SPC la superfície de la persona comercialitzadora en la campanya de la convocatòria, en hectàrees.  
  
4. La determinació de la quantia de les ajudes es realitzarà en funció del nombre de sol·licituds i de la disponibilitat pressupostària, i d'acord amb els criteris d'atribució i prioritat establits en la base onze d'aquesta ordre.  
5. Aquestes ajudes se sotmeten al Reglament (UE) 1408/2013 de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis en el sector agrícola, modificat pel Reglament (UE) 2019/316, de la Comissió, de 21 de febrer de 2019, segons el qual el total d'ajudes de minimis concedides a una persona beneficiària no podrà excedir de 20.000 euros bruts durant l'exercici fiscal en curs i els dos exercicis fiscals anteriors, i sense que s'incremente el límit establit per estat membre.  
6. D'acord amb l'article 3.6 del Reglament (UE) 1408/2013 de la Comissió, de 18 de desembre de 2013, als efectes dels límits màxims de minimis i els límits nacional i sectorial establits en els apartats 2, 3 i 3 Bis d'aquest Reglament, totes les xifres usades seran brutes, és a dir, abans de deducció d'impostos i altres càrregues.  
7. Quan l'import proposat per a concedir en una sol·licitud siga inferior a 300 euros, aquesta no es tramitarà per qüestió d'eficàcia i eficiència administrativa, i s'arxivarà l'expedient amb la comunicació prèvia a la persona sol·licitant.  
  
Base setena. Sol·licituds  
Les persones interessades que reunisquen els requisits previstos en les bases reguladores per a ser-ne beneficiaris, presentaran les sol·licituds mitjançant el model normalitzat que es publicarà en la seu electrònica de la Generalitat, en el termini i la forma que es determine en la convocatòria corresponent.  
Respecte a la presentació de les sol·licituds, i pel que fa a la obligació de relacionar-se electrònicament amb l'administració, s'estarà al que es disposa en l'article 14 de la Llei 39/2015, d'1 d'octubre, del procediment administratiu comú de les administracions públiques. Les persones físiques podran optar per presentar les sol·licituds a través de mitjans electrònics o no, llevat que estiguen obligades a relacionar-se a través de mitjans electrònics amb les administracions públiques. Les persones jurídiques i les entitats sense personalitat jurídica, entre altres, estaran obligades, en tot cas, a relacionar-se a través de mitjans electrònics amb les administracions públiques. Així mateix, hi ha la possibilitat de presentació de les sol·licituds mitjançant representant acreditat degudament.  
  
Base huitena. Documentació i declaracions responsables  
1. A les sol·licituds, el model normalitzat de les quals estarà disponible en la seu electrònica de la Generalitat, i que cal presentar degudament complimentades i signades, s'ha d'adjuntar la documentació que es detalla a continuació:  
a) Acreditació de la identitat de la persona sol·licitant i, si fa el cas, del seu representant legal, així com d'estar al corrent dels pagaments amb la Seguretat Social, en cas de oposar-se a la seua consulta per l'administració.  
b) Acreditació d'estar al corrent de les obligacions tributàries, estatals i autonòmiques, en cas de no autoritzar la seua consulta per l'administració mitjançant la Plataforma Autonòmica d'Interoperabilitat.  
c) Acreditació de la representació per qualsevol mitjà vàlid en dret que en deixe constància, si fa el cas.  
d) En cas de persones jurídiques:  
- Còpia de les escriptures i/o estatuts registrats de l'entitat sol·licitant.  
- Certificat de l'acord de l'òrgan competent, segons els estatuts de l'entitat, per a sol·licitar l'ajuda i acceptar els compromisos corresponents.  
- Certificat actualitzat d'inscripció en el registre administratiu corresponent, en el cas de cooperatives i societats agràries de transformació.  
e) Formulari de domiciliació bancària, si fa el cas, degudament emplenat i signat.  
f) Declaració d'ajudes minimis en procediments de la Conselleria competent en matèria d'agricultura, i declaració d'ajudes minimis en el cas de fusions o adquisicions d'empreses, i en el cas que una empresa se separe en dues o més empreses independents.  
g) Liquidacions, factures de venda o altres justificants de comercialització de la collita de la campanya de la convocatòria i de les tres campanyes anteriors, en els quals consten, almenys, nom/raó social del sol·licitant, DNI/NIF, les referències SIGPAC de les parcel·les, les varietats i les quantitats de fruita comercialitzada en fresc de cada recinte. Aquest document es presentarà, obligatòriament, en fitxer electrònic per a les sol·licituds presentades des d'una organització de productors, associació d'organitzacions de productors, cooperativa agroalimentària o altres entitats associatives de caràcter agroalimentari, i organització professional agrària reconeguda a la Comunitat Valenciana, d'acord amb el format que s'establisca en la convocatòria corresponent.  
  
h) Certificat d'afecció de la plaga de Delottococcus aberiae (De Lotto) en cítrics o caqui o de Planococcus citri (Risso), Pseudococcus viburni (Signoret) i Pseudococcus longispinus (Targioni-Tozzetti) en caqui, segons consta en el model de l'annex III, expedit i signat per una persona física o jurídica que tinga l'acreditació de la condició d'assessor/a en gestió integrada de plagues, d'acord amb el que es preveu en l'article 12 del Reial decret 1.311/2012, de 14 de setembre.  
i) Certificat d'haver realitzat els tractaments i el seguiment de plagues recomanats per la Conselleria d'Agricultura, Desenvolupament Rural, Emergència Climàtica i Transició Ecològica, en cítrics i en caqui, expedit i signat per una persona física o jurídica que tinga l'acreditació de la condició d'assessor en gestió integrada de plagues, d'acord amb el que es preveu en l'article 12 del Reial decret 1.311/2012, de 14 de setembre.  
2. El formulari de sol·licitud inclourà declaracions responsables sobre els aspectes que es detallen a continuació i que la persona sol·licitant ratificarà mitjançant la signatura de la sol·licitud:  
a) Que totes les dades que consten en la sol·licitud són certes i que es compromet a aportar les dades i els documents necessaris per a la seua comprovació.  
b) Que el rendiment mitjà de la collita de cítrics i/o de caqui comercialitzada en aqueixa campanya ha descendit un mínim del 30 % respecte del de la mitjana de les tres campanyes anteriors, com a conseqüència de l'afecció de la plaga de Delottococcus aberiae (De Lotto) o dels altres cotonets considerats en aquesta ordre.  
c) Que el número de compte on s'ha d'ingressar l'import de l'ajuda, detallat en el formulari de sol·licitud, pertany a la persona beneficiària de l'ajuda.  
d) Que no està sotmesa a les causes que impedeixen adquirir la condició de persona beneficiària que estableix l'article 13 de la Llei 38/2003, de 17 de novembre.  
e) Declaració sobre si ha demanat i/o ha obtingut altres ajudes públiques o privades per a la mateixa finalitat o cost subvencionable, fent constar la relació detallada de l'organisme concedent, la convocatòria, l'import sol·licitat i l'import concedit.  
f) En cas d'haver rebut ajudes de minimis en l'exercici fiscal actual i en els dos exercicis fiscals anteriors, que l'ajuda global de minimis que s'ha rebut no supera els límits establits.  
g) Que compleix la normativa d'integració laboral de persones amb discapacitat o, si fa el cas, l'exempció d'aquesta obligació.  
h) Que disposa d'un pla d'igualtat efectiva de dones i homes, si escau, d'acord amb la legislació vigent.  
i) Que no té la consideració d'empresa en situació de crisi, d'acord amb la definició continguda en les directrius comunitàries sobre ajudes estatals de salvament i de reestructuració d'empreses en crisi (DOUE 2014/C 249/01, de 31.07.2014).  
j) Que l'explotació agrària sol·licitant no està subjecta a una ordre de recuperació pendent, després d'una decisió prèvia de la Comissió que haja declarat una ajuda il·legal i incompatible amb el mercat interior.  
k) Que es compromet de complir l'obligació d'informar tercers les dades de caràcter personal dels quals s'aporten en el procediment administratiu derivat de la corresponent convocatòria d'ajudes, de la comunicació d'aquestes dades a la Conselleria, així com del tractament d'aquestes per part d'aquesta.  
l) Que la persona signant està autoritzada per a signar la sol·licitud.  
3. Les persones interessades són responsables de la veracitat dels documents que presenten i els òrgans gestors poden sol·licitar, excepcionalment quan la rellevància del document ho exigisca o hi haja dubtes derivats de la qualitat de la còpia, l'acarament de les còpies aportades per ells, per a la qual cosa podran requerir l'exhibició del document o de la informació original, sense perjudici de les facultats de comprovació, control i inspecció que tenen atribuïdes les administracions públiques.  
  
  
Base novena. Termini de presentació de sol·licituds  
El termini de presentació de sol·licituds serà el que indique la convocatòria d'ajudes corresponent, que serà publicada en el Diari Oficial de la Generalitat Valenciana i, d'acord amb l'article 18 de la Llei general de subvencions, en la Base de Dades Nacional de Subvencions.  
  
  
Base deu. Controls previs  
L'òrgan competent de la Direcció General d'Agricultura, Ramaderia i Pesca comprovarà d'ofici el compliment dels requisits per a accedir a les ajudes, d'acord amb la documentació aportada amb la sol·licitud i la informació disponible en les bases de dades i registres de què disposen. Concretament, abans de la resolució de concessió o denegació de l'ajuda, es comprovarà que l'explotació estiga registrada en el REGEPA, les parcel·les pertanguen a algun dels municipis de l'annex II i es dispose dels justificants que acrediten la comercialització de la collita de cítrics i/o de caqui en la campanya de la convocatòria i en les tres campanyes anteriors, a l'efecte de determinar el percentatge mínim d'afecció establit en la base quarta, lletra d).  
  
  
Base onze. Criteris de priorització i selecció  
1. En el cas que l'import total de les sol·licituds supere la dotació pressupostària disponible per a aquestes ajudes, s'atendran les sol·licituds d'acord amb la puntuació obtinguda segons els criteris de valoració següents:  
- Parcel·les tractades per la Generalitat Valenciana en complir les condicions requerides en el resolc tercer de la Resolució de 23 d'agost de 2021, de la Direcció General de Sanitat de la Producció Agrària del Ministeri d'Agricultura, Pesca i Alimentació, en la qual s'autoritza excepcionalment la comercialització per al seu ús per la Generalitat Valenciana, dels productes fitosanitaris formulats a base de metilclorpirifòs 22,4 % [EC] P/V per al control de Delottococcus aberiae en les parcel·les de cítrics de la Comunitat Valenciana: 8 punts.  
  
- Explotacions agrícoles que hagen experimentat una reducció del rendiment mitjà de la collita de cítrics i/o de caqui comercialitzada en aqueixa campanya igual o superior al 60 % respecte del de la mitjana de les tres campanyes anteriors, a conseqüència de l'afecció de la plaga de Delottococcus aberiae (De Lotto) o dels altres cotonets considerats en aquesta ordre: 7 punts.  
- Explotacions agrícoles que hagen experimentat una reducció del rendiment mitjà de la collita de cítrics i/o de caqui comercialitzada en aqueixa campanya igual o superior al 45 % i inferior al 60 % respecte del de la mitjana de les tres campanyes anteriors, a conseqüència de l'afecció de la plaga de Delottococcus aberiae (De Lotto) o dels altres cotonets considerats en aquesta ordre: 6 punts.  
- Explotacions agrícoles que hagen experimentat una reducció del rendiment mitjà de la collita de cítrics i/o de caqui comercialitzada en aqueixa campanya igual o superior al 30 % i inferior al 45 % respecte del de la mitjana de les tres campanyes anteriors, a conseqüència de l'afecció de la plaga de Delottococcus aberiae (De Lotto) o dels altres cotonets considerats en aquesta ordre: 5 punts.  
- Sol·licituds presentades des d'una organització de productors, associació d'organitzacions de productors, cooperativa agroalimentària o altres entitats associatives de caràcter agroalimentari, i organització professional agrària reconeguda a la Comunitat Valenciana: 4 punts.  
  
- Titular de l'explotació agricultor/a professional, o jove agricultor/a, o explotació agrària prioritària: 3 punts.  
- Parcel·les inscrites en el Comité d'Agricultura Ecològica de la Comunitat Valenciana, en la IGP «Cítrics Valencians» o en la DOP «Kaki Ribera del Xúquer»: 2 punts.  
2. En cas que diverses sol·licituds aconseguisquen la mateixa puntuació i no es dispose de prou pressupost per a atendre-les totes, es reduirà proporcionalment la quantia de l'ajuda de les sol·licituds que hagueren assolit la mateixa puntuació.  
  
Base dotze. Procediment de concessió  
1. El procediment de tramitació d'aquestes ajudes és de concurrència competitiva i d'acord amb els criteris de priorització i selecció establits en la base onze.  
2. L'òrgan instructor dels expedients és el Servei d'Ordenació Agrària. L'òrgan competent per a emetre la resolució sobre les sol·licituds de subvenció és la persona titular de la Direcció General d'Agricultura, Ramaderia i Pesca, per delegació de la consellera d'Agricultura, Desenvolupament rural, Emergència Climàtica i Transició Ecològica, d'acord amb la base vint-i-quatre d'aquestes bases reguladores.  
  
3. A l'efecte, es nomena una Comissió de valoració, que serà l'òrgan col·legiat encarregat de valorar les sol·licituds d'ajudes, formada per la persona titular de la Subdirecció General d'Estructures Agràries i Cooperativisme, que actuarà com a president/a; de la persona que exercisca de cap del Servei d'Ordenació Agrària; i dues persones tècniques de la Direcció General d'Agricultura, Ramaderia i Pesca.  
  
L'òrgan col·legiat s'ajustarà als principis de composició i presència equilibrada entre homes i dones, establits per la Llei orgànica 3/2007, de 22 de març, per a la igualtat efectiva de dones i homes.  
  
La Comissió de valoració podrà sol·licitar a l'òrgan instructor tots els documents i els informes que considere necessaris per a l'elaboració de l'informe d'avaluació.  
4. Quan les sol·licituds qualificades d'auxiliables superen la disponibilitat pressupostària, la Comissió de valoració determinarà l'assignació dels fons, d'acord amb els criteris de priorització i selecció establits en la base onze.  
5. Una vegada avaluades les sol·licituds, l'òrgan instructor formularà la proposta de resolució de concessió de les subvencions, d'acord amb l'informe de la Comissió de valoració.  
  
Base tretze. Esmena i millora de la sol·licitud  
1. Si la sol·licitud no compleix els requisits que assenyala l'article 66 de la Llei de procediment administratiu comú de les administracions públiques, ni els exigits en la base cinquena d'aquestes bases reguladores, es requerirà l'interessat perquè, en un termini de deu dies, esmene la falta o adjunte els documents preceptius.  
En cas contrari, s'entén que la persona sol·licitant desisteix de la sol·licitud, d'acord amb l'article 68 de la Llei de procediment administratiu comú de les administracions públiques.  
2. L'òrgan instructor podrà demanar a les persones sol·licitants que aporten la documentació complementària que considere necessària per a acreditar les dades que figuren en la sol·licitud.  
3. Si algun dels subjectes als que fa referència l'article 14.2 de la Llei 39/2015, d'1 d'octubre, presenta la seua sol·licitud de forma presencial, es requerirà la persona interessada per tal que l'esmene mitjançant la seua presentació electrònica. A l'efecte, es considerarà com a data de presentació de la sol·licitud aquella en la qual haja sigut realitzada l'esmena, la qual haurà de realitzar-se, en tot cas, dins del termini assenyalat en la convocatòria. En cas contrari, la sol·licitud es tindrà per no presentada.  
  
Base catorze. Inadmissió i desistiment  
1. L'incompliment dels requisits no corregibles o del termini de presentació de sol·licituds que estableixen les bases reguladores de cada subvenció comporta la inadmissió de la sol·licitud.  
2. Comportarà el desistiment de la sol·licitud:  
a) La falta de presentació de qualsevol dels documents establits en la base huitena o la falta d'esmena dels requisits corregibles, dins del termini de 10 dies hàbils i amb el requeriment previ.  
  
b) La falta de presentació de la documentació que siga requerida.  
3. Prèviament a la concessió de les subvencions, l'òrgan instructor ha de resoldre sobre la inadmissió o el desistiment de les sol·licituds, i ha de notificar la resolució d'inadmissió o desistiment a les persones interessades mitjançant notificació en les condicions i pels mitjans que estableix la Llei 39/2015, d'1 d'octubre.  
4. Qualsevol persona sol·licitant pot desistir de la seua sol·licitud de subvenció, abans de la concessió, i l'òrgan instructor ha d'acceptar-la.  
  
Base quinze. Resolució  
1. D'acord amb la documentació presentada, les comprovacions d'ofici efectuades i l'informe de la Comissió de valoració, una vegada comprovat el compliment dels requisits sense que s'haja d'efectuar cap justificació posterior, l'òrgan instructor elevarà la proposta de resolució corresponent a l'òrgan competent per a resoldre.  
  
2. El termini màxim per a resoldre i notificar la resolució de concessió no podrà excedir de sis mesos comptadors des de la publicació de l'extracte de la corresponent convocatòria en el Diari Oficial de la Generalitat Valenciana; o, si així ho determina la respectiva convocatòria, comptadors des d'una data posterior, d'acord amb l'article 25.4 de la Llei 38/2003, de 17 de novembre, general de subvencions. Transcorregut aquest termini sense que s'haja notificat resolució expressa, els interessats podran entendre desestimada la seua sol·licitud per silenci administratiu, de conformitat amb el que es disposa en l'article 25.1, lletra a) de la Llei 39/2015, d'1 d'octubre, del procediment administratiu comú de les administracions públiques, i en l'article 25.5 de la Llei general de subvencions.  
3. La resolució de concessió contindrà, com a mínim, l'import màxim de l'ajuda en equivalent de subvenció bruta, les condicions que haurà de complir la persona beneficiària, el caràcter d'ajuda de minimis, d'acord amb el Reglament (UE) 1408/2013 de la Comissió, de 18 de desembre de 2013, i la via de recurs que corresponga.  
4. La resolució de concessió es publicarà en el Diari Oficial de la Generalitat Valenciana de conformitat amb el que es disposa en l'article 45 de la Llei 39/2015, d'1 d'octubre, del procediment administratiu comú de les administracions públiques. No obstant això, podrà anunciar-se en la pàgina web del corresponent procediment d'ajudes la data i el número del DOGV en el qual la resolució de concessió s'ha publicat. Tot això, sense perjudici de practicar la notificació individual, d'acord amb els articles 42 i 43 de la Llei 39/2015.  
  
Base setze. Transparència, subministre d'informació i dades obertes  
  
En compliment de la Llei 19/2013, de 9 de desembre, de transparència, accés a la informació pública i bon govern, la Llei 1/2022, de 13 d'abril, de la Generalitat, de transparència i bon govern de la Comunitat Valenciana, i de l'article 18 de la Llei general de subvencions, els subjectes beneficiaris de la subvenció haurà de complir les següents obligacions de transparència:  
1. Les entitats privades hauran de complir les obligacions de publicitat activa recollides en el capítol II del títol I de la Llei 19/2013, de 9 de desembre, quan:  
a) Perceben durant el període d'un any ajudes o subvencions públiques en una quantia superior a 100.000 euros.  
b) Perceben durant el període d'un any natural ajudes o subvencions de les entitats públiques de la Comunitat valenciana recollides en l'article 3 de la Llei 1/2022 en una quantia superior a 50.000 euros.  
c) Les ajudes o subvencions percebudes representen almenys el 40 % del total dels seus ingressos anuals, sempre que aconseguisquen com a mínim la quantitat de 5.000 euros.  
En particular, hauran de publicar en els termes previstos en els principis generals de l'article 5 de la Llei 19/2013 la informació institucional i organitzativa de l'article 6 i l'econòmica i pressupostària del seu article 8. Aquesta publicació es realitzarà mitjançant la pàgina web de l'entitat, o bé mitjançant la plataforma TEP - Transparència Entitats Privades, de GVA Oberta, a la que es pot accedir en gvaoberta.gva.es/tep.  
  
Aquesta informació haurà de publicar-se a partir de l'any següent d'aquell en el qual s'hagen superat els llindars establits, i caldrà mantindre-la publicada durant almenys quatre anys naturals.  
2. Sense perjudici de les obligacions previstes en l'apartat anterior, totes les entitats o persones beneficiàries de subvencions hauran de donar l'adequada publicitat del caràcter públic del finançament de programes, activitats, inversions o actuacions de qualsevol tipus que siguen objecte de subvenció, incloent-hi el logotip de la Generalitat Valenciana en mitjans de difusió com ara cartells, materials impresos, mitjans electrònics o audiovisuals i en qualsevol altre mitjà de publicitat que es realitze de l'activitat subvencionada.  
3. Les entitats o persones beneficiàries de subvencions estan obligades a subministrar a l'entitat concedent, previ requeriment, tota la informació que siga necessària per al compliment de les obligacions previstes en la llei de transparència que aquesta requerisca, en el termini de 15 dies hàbils comptadors des del requeriment. Una vegada transcorregut el termini conferit en el requeriment sense que aquest haguera sigut atés, l'òrgan que ha realitzat el requeriment podrà acordar, prèvia advertència i audiència a l'interessat, la imposició de multes coercitives en els termes prevists en l'article 5 de la Llei 1/2022.  
4. Els nous conjunts de dades que es generen per la formalització i el desenvolupament de les subvencions atorgades per l'administració de la Generalitat, hauran de disposar-se, sempre que siga possible, com a conjunt de dades obertes.  
  
Base dèsset. Pagament de les ajudes  
1. La proposta de pagament de la subvenció es realitzarà amb un certificat previ de l'òrgan instructor, segons el qual es compleixen els requisits establits en aquestes bases en el moment anterior a la concessió, i es justifiquen les pèrdues econòmiques de les explotacions com a conseqüència de l'afecció en cítrics i en caqui dels diferents tipus de cotonets contemplats en aquesta ordre.  
2. Les persones beneficiàries, per a rebre l'import de les subvencions, han d'estar al corrent de les obligacions enfront de l'administració tributària estatal i autonòmica i enfront de la Seguretat Social, en el moment en què l'òrgan instructor realitze la proposta de resolució.  
  
  
Base díhuit. Obligacions i compromisos de les persones beneficiàries  
Les persones beneficiàries de la subvenció han de comprometre's a:  
a) Complir les obligacions establides en l'article 14 del a Llei 38/2003, de 17 de novembre, general de subvencions.  
b) Complir la finalitat per a la qual es va concedir la subvenció i l'aplicació dels fons percebuts, que no és una altra que la de compensar les pèrdues econòmiques de les explotacions agrícoles a conseqüència de l'afecció de la plaga de Delottococcus aberiae (De Lotto) i dels altres cotonets que contempla aquesta ordre.  
c) Proporcionar en tot moment la informació que els siga requerida respecte de la subvenció concedida i sotmetre's a les actuacions de comprovació i control de l'òrgan instructor i d'altres òrgans competents d'acord amb la normativa aplicable.  
d) Comunicar a l'òrgan instructor les ajudes o els ingressos obtinguts o demanats a altres administracions o entitats públiques o privades, nacionals o internacionals, amb posterioritat a la presentació de la sol·licitud de subvenció. Aquesta comunicació s'haurà de realitzar només es conega i, en tot cas, abans de la justificació de l'aplicació dels fons rebuts.  
e) Complir les restants obligacions que preveu la normativa vigent en matèria de subvencions i aquestes bases reguladores.  
  
Base dènou. Modificació de la resolució  
Es podrà modificar la resolució de concessió quan es done qualsevol de les circumstàncies següents:  
- Alteració sobrevinguda de les condicions tingudes en compte per a la concessió de la subvenció.  
- Si la subvenció atorgada suposa sobrepassar l'import total d'ajudes de minimis concedides a la persona beneficiària, o si s'excedeix de la intensitat d'ajuda o de l'import d'ajudes superior corresponent, fixat en les circumstàncies concretes de cada cas per un reglament d'exempció per categories o una decisió, adoptats per la Comissió.  
  
Base vint. Revocació i reintegrament de les quantitats percebudes indegudament  
1. Són causes d'invalidesa de la resolució de concessió, que comporten l'obligació de tornar les quantitats rebudes, les que estableix l'article 36 de la Llei general de subvencions.  
2. També procedirà el reintegrament de les quantitats percebudes i l'exigència de l'interés de demora corresponent en els casos que determina l'article 37 de la Llei general de subvencions, així com en el d'incompliment dels requisits i les condicions d'aquestes bases reguladores. També es pot procedir a exigir el reintegrament si se superen els límits que estableix l'article 3.2 del Reglament (UE) 1408/2013 de la Comissió, de 18 de desembre de 2013, i d'acord amb l'article 6 d'aquest Reglament.  
3. El reintegrament de les quantitats percebudes indegudament es regeix pel que estableix la Llei 1/2015, de 6 de febrer, de la Generalitat, i el títol II de la Llei general de subvencions, i les seues normes de desenvolupament. El procediment de reintegrament de subvencions es regirà per les disposicions generals sobre procediment administratiu que estableix el títol IV de la Llei del procediment administratiu comú de les administracions públiques, sense perjudici de les especialitats que s'estableixen en la normativa aplicable en matèria de subvencions. A aquest efecte, l'òrgan competent per a resoldre és la persona titular de la Direcció General d'Agricultura, Ramaderia i Pesca, que podrà acordar la compensació de deutes de naturalesa pública diferents amb els crèdits reconeguts a favor de la persona deutora en virtut d'un acte administratiu, la qual cosa es farà constar en la resolució.  
  
Base vint-i-una. Inspecció i control  
1. La Conselleria d'Agricultura, Desenvolupament Rural, Emergència Climàtica i Transició Ecològica realitzarà els controls administratius i inspeccions tècniques establides en el corresponent pla de control.  
2. Aquest pla de control, d'acord amb el que s'estableix en l'article 169.3 de la Llei 1/2015, de 6 de febrer, de la Generalitat, contindrà la informació referent als controls a realitzar, tant administratius com de camp, així com els criteris de selecció i el percentatge mínim d'ajuda a controlar sobre el total pagat de la línia. Tot això amb la finalitat de comprovar la veracitat de les dades consignades en la documentació presentada, així com el compliment dels requisits per a la percepció de l'ajuda. El beneficiari està obligat a col·laborar en aquesta inspecció i proporcionar la informació requerida i facilitar, si fa el cas, l'accés a l'explotació.  
3. La Generalitat efectuarà el control administratiu de totes les sol·licituds, així com el control de camp sobre una mostra d'un mínim del 5 % de les ajudes concedides i del 5 % de l'import total concedit, seleccionada mitjançant un procediment aleatori corregit per criteris de factors de risc. D'aquesta mostra del 5 %, es requerirà al beneficiari la remissió dels justificants de comercialització que permeten obtindre prova raonable sobre l'adequada aplicació de la subvenció, d'acord amb l'article 75.3 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions.  
4. D'acord amb l'article 46.2 de la Llei general de subvencions, la negativa al compliment de l'obligació de col·laboració de les persones beneficiàries o terceres a prestar col·laboració i facilitar la documentació que els siga requerida en l'exercici d'aquestes funcions d'inspecció i control, es considerarà resistència, excusa, obstrucció o negativa i, per tant, causa de revocació, i reintegrament, si escau, de l'ajuda, sense perjudici de les sancions que puguen correspondre.  
  
Base vint-i-dos. Règim sancionador  
El règim sancionador aplicable a aquesta línia d'ajudes és el previst en la Llei 1/2015, de 6 de febrer, de la Generalitat, en la Llei general de subvencions i en la Llei del procediment administratiu comú de les administracions públiques, sense perjudici de les especialitats que es puguen derivar de la normativa sectorial aplicable.  
Les declaracions responsables comporten que la persona interessada disposa de la documentació pertinent acreditativa de les dades declarades. Si l'administració comprova la inexactitud o falsedat de les dades declarades, aquest fet comporta, amb l'audiència prèvia a la persona interessada, deixar sense efecte el tràmit corresponent. Si aquesta conducta està tipificada com a infracció en la legislació aplicable, donarà lloc a la incoació de l'oportú expedient sancionador d'acord amb el règim sancionador del paràgraf anterior.  
  
Base vint-i-tres. Protecció de dades  
1. La gestió de les ajudes previstes en aquestes bases comporta el tractament de dades de caràcter personal, i es deuen complir les mesures i garanties regulades en la normativa en matèria de protecció de dades, en especial el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques en el que respecta al tractament de dades personals i a la lliure circulació d'aquestes dades, i en la Llei orgànica 3/2018, de 5 de desembre, de protecció de dades personals i garantia dels drets digitals.  
  
2. En la convocatòria s'inclourà la informació que cal facilitar a les persones interessades en relació amb les seues dades de caràcter personal, de conformitat amb el previst en els articles 13 i 14 del Reglament (UE) 2016/679, i en l'article 11 de la Llei orgànica 3/2018, de 5 de desembre.  
  
Base vint-i-quatre. Delegació de competències  
Es delega en la persona titular de la direcció general amb competències en matèria d'ordenació agrària, la convocatòria anyal de les ajudes, la concessió, la denegació, el reintegrament, la revisió, l'acumulació i la compatibilitat de les ajudes contemplades en aquesta ordre, així com la facultat per a dictar quantes instruccions siguen necessàries per a la seua aplicació.  
  
  
  
  
ANNEX II  
Relació de municipis  
  
CÍTRICS  
  
3 Baix Maestrat, el Alcalà de Xivert 12 Camp de Morvedre, el Albalat dels Tarongers  
 Benicarló Alfara de la Baronia  
 Sant Jordi Algar de Palància  
 Traiguera Algímia d'Alfara  
 Vinaròs Benavites  
 Benifairó de les Valls  
4 Alcalatén, l- Alcora, l- Canet d'en Berenguer  
 Estivella  
5 Plana Alta, la Almassora Faura  
 Benicàssim Gilet  
 Borriol Petrés  
 Cabanes Quart de les Valls  
 Castelló de la Plana Quartell  
 Coves de Vinromà, les Sagunt  
 Orpesa Segart  
 Torreblanca Torres Torres  
6 Plana Baixa, la Alfondeguilla 13 Horta Nord, l- Albuixec  
 Almenara Foios  
 Alqueries, les Massamagrell  
 Artana Montcada  
 Betxí Museros  
 Borriana Puçol  
 Llosa, la Puig, el  
 Moncofa Rafelbunyol  
 Nules   
 Onda 14 Horta Oest, l- Aldaia  
 Ribesalbes Manises  
 Tales Torrent  
 Vall d'Uixó, la   
 Vila-real 15 València València  
 Vilavella, la   
 Xilxes 16 Horta Sud, l- Picassent  
  
7 Alt Palància, l- Altura 18 Foia de Bunyol, la Cheste  
 Castellnovo Chiva  
 Geldo Godelleta  
 Navajas Macastre  
 Segorbe   
 Soneja 20 Ribera Alta, la Algemesí  
 Sot de Ferrer Alzira  
 Antella  
8 Alt Millars, l- Espadilla Catadau  
 Toga Gavarda  
 Vallat Montroi  
 Montserrat  
10 Serrans, els Bugarra Real  
 Chulilla Sellent  
 Gestalgar Sumacàrcer  
 Pedralba Torís  
 Sot de Chera   
 Villar del Arzobispo 23 Costera, la Barxeta  
 Llanera de Ranes  
11 Camp de Túria, el Benaguasil Montesa  
 Bétera Rotglà i Corberà  
 Casinos Xàtiva  
 Domeño   
 Llíria 25 Safor, la Benifairó de la Valldigna  
 Loriguilla Font d'en Carròs, la  
 Marines Gandia  
 Nàquera Oliva  
 Olocau Ròtova  
 Pobla de Vallbona, la Tavernes de la Valldigna  
 Riba-roja de Túria Vilallonga  
 Vilamarxant Xeraco  
 Xeresa  
 30 Marina Alta, la Atzúbia, l-  
 Benidoleig  
 Pego  
 Xàbia  
 31 Marina Baixa, la Altea  
 Vila Joiosa, la  
 33 Baix Vinalopó, el Elx  
 34 Baix Segura, el Almoradí  
 Orihuela  
 Pilar de la Horadada  
  
  
CAQUI  
  
11 Camp de Túria, el Llíria 21 Ribera Baixa, la Almussafes  
 Albalat de la Ribera  
16 Horta Sud, l- Picassent Sollana  
 Silla   
 23 Costera, la Montesa  
18 Foia de Bunyol, la Cheste Rotglà i Corberà  
 Chiva Xàtiva  
 Godelleta   
 24 Vall d'Albaida, la Albaida  
20 Ribera Alta, la Alberic Bèlgida  
 Alcúdia, l- Benigànim  
 Alfarb Castelló de Rugat  
 Algemesí Olleria, l-  
 Alginet Ontinyent  
 Alzira Pobla del Duc, la  
 Benifaió Quatretonda  
 Benimodo   
 Benimuslem   
 Carcaixent   
 Carlet   
 Catadau   
 Guadassuar   
 Llombai   
 Massalavés   
 Montroi   
 Pobla Llarga, la   
 Rafelguaraf   
 Real   
 Torís   
  
  
  
ANNEX III  
Certificat d'afecció de la plaga  
  
  
El Sr./la Sra. ????????????????????????.-.. amb NIF ????.-?. i referència d'inscripció en el Registre Oficial de Productors i Operadors de Mitjans de Defensa Fitosanitària (ROPO), secció ASSESSORS ????????-  
En aplicació de la base quarta, lletra f) de l'Ordre /2022, de xx de xxxx, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'aproven les bases reguladores de les ajudes de minimis destinades a compensar les pèrdues econòmiques de les explotacions agrícoles de cítrics i de caqui, a conseqüència de l'afecció de la plaga de Delottococcus aberiae (De Lotto) i d'uns altres cotonets:  
CERTIFIQUE  
Que havent realitzat una prospecció almenys de 400 fruits de cítrics / 200 fruits de caqui en 20 arbres seleccionats a l'atzar en cadascuna de les parcel·les que s'esmenten a continuació, s'ha constatat el percentatge de danys següent, mesurat com a percentatge de fruits deformats per la presència de la plaga de Delottococcus aberiae (De Lotto) en cítrics o presència de cotonets en caqui, segons el detall següent:  
  
Referència SIGPAC Superfície (ha) Varietat % danys  
Província Municipi Polígon Parcel·la Recinte   
   
   
   
   
   
   
   
   
  
  
El que se certifica a???????..-?,..-. d ???????. de ?????..  
  
  
  
(Signatura assessor/a GIP)  
  
La possible informació que poguera contindre aquest certificat, relacionada amb les dades de caràcter personal, es troba emparada en la Llei orgànica 3/2018, de 5 de desembre, de protecció de dades personals i garantia dels drets digitals, en la seua redacció vigent, que compromet a no utilitzar aquestes dades per a fins que no siguen estrictament necessaris per a la realització del seu contingut.  
  
  
  
\* \* \* \* \* \* \* \*  
ANEXO II  
Relación de municipios  
  
CÍTRICOS  
  
3 El Baix Maestrat Alcalà de Xivert 12 El Camp de Morvedre Albalat dels Tarongers  
 Benicarló Alfara de la Baronia  
 San Jorge Algar de Palancia  
 Traiguera Algimia d'Alfara  
 Vinaròs Benavites  
 Benifairó de les Valls  
4 L'Alcalatén Alcora, l- Canet d'En Berenguer  
 Estivella  
5 La Plana Alta Almassora Faura  
 Benicasim Gilet  
 Borriol Petrés  
 Cabanes Quart de les Valls  
 Castelló de la Plana Quartell  
 Coves de Vinromà, les Sagunto  
 Oropesa del Mar Segart  
 Torreblanca Torres Torres  
6 La Plana Baixa Alfondeguilla 13 L'Horta Nord Albuixech  
 Almenara Foios  
 Alquerías del Niño Perdido Massamagrell  
 Artana Moncada  
 Betxí Museros  
 Burriana Puçol  
 Chilches Puig de Santa Maria, el  
 Llosa, la Rafelbunyol  
 Moncofa   
 Nules 14 L'Horta Oest Aldaia  
 Onda Manises  
 Ribesalbes Torrent  
 Tales   
 Vall d'Uixó, la 15 València València  
 Vila-real   
 Vilavella, la 16 L'Horta Sud Picassent  
7 L'Alt Palancia Altura 18 La Hoya de Buñol Cheste  
 Castellnovo Chiva  
 Geldo Godelleta  
 Navajas Macastre  
 Segorbe   
 Soneja 20 La Ribera Alta Algemesí  
 Sot de Ferrer Alzira  
 Antella  
8 El Alto Mijares Espadilla Catadau  
 Toga Gavarda  
 Vallat Montroy  
 Montserrat  
10 Los Serranos Bugarra Real  
 Chulilla Sellent  
 Gestalgar Sumacàrcer  
 Pedralba Turís  
 Sot de Chera   
 Villar del Arzobispo 23 La Costera Barxeta  
 Llanera de Ranes  
11 El Camp de Túria Benaguasil Montesa  
 Bétera Rotglà i Corberà  
 Casinos Xàtiva  
 Domeño   
 Llíria 25 La Safor Benifairó de la Valldigna  
 Loriguilla Font d'En Carròs, la  
 Marines Gandia  
 Náquera Oliva  
 Olocau Ròtova  
 Pobla de Vallbona, la Tavernes de la Valldigna  
 Riba-roja de Túria Villalonga  
 Vilamarxant Xeraco  
 Xeresa  
 30 La Marina Alta Atzúbia, l-  
 Benidoleig  
 Pego  
 Jávea  
 31 La Marina Baixa Altea  
 Villajoyosa  
 33 El Baix Vinalopó Elche  
 34 Vega Baja del Segura Almoradí  
 Orihuela  
 Pilar de la Horadada  
  
  
CAQUI  
  
11 El Camp de Túria Llíria 21 La Ribera Baixa Almussafes  
 Albalat de la Ribera  
16 L'Horta Sud Picassent Sollana  
 Silla   
 23 La Costera Montesa  
18 La Hoya de Buñol Cheste Rotglà i Corberà  
 Chiva Xàtiva  
 Godelleta   
 24 La Vall d'Albaida Albaida  
20 La Ribera Alta Alberic Bèlgida  
 Alcúdia, l- Benigànim  
 Alfarp Castelló de Rugat  
 Algemesí Olleria, l-  
 Alginet Ontinyent  
 Alzira Pobla del Duc, la  
 Benifaió Quatretonda  
 Benimodo   
 Benimuslem   
 Carcaixent   
 Carlet   
 Catadau   
 Guadassuar   
 Llombai   
 Massalavés   
 Montroy   
 Pobla Llarga, la   
 Rafelguaraf   
 Real   
 Turís   
  
  
  
ANEXO III  
Certificado de afección de la plaga  
  
D/Dª ????????????????????????.-.. con NIF ????.-?. y referencia de inscripción en el Registro Oficial de Productores y Operadores de Medios de Defensa Fitosanitaria (ROPO), sección ASESORES ????????-  
En aplicación de la base cuarta, letra f, de la Orden \*\*\*/2022, de \*\*\* de \*\*\*, de la consellera de Agricultura, Desarrollo Rural, Emergencia Climática y Transición Ecológica, por la que se aprueban las bases reguladoras de las ayudas de minimis destinadas a compensar las pérdidas económicas de las explotaciones agrícolas de cítricos y de caqui como consecuencia de la afección de la plaga de Delottococcus aberiae (De Lotto) y de otros cotonets,  
CERTIFICO  
Que habiendo realizado una prospección de al menos 400 frutos de cítricos/200 frutos de caqui en 20 árboles seleccionados al azar en cada una de las parcelas que se relacionan a continuación, se ha constatado el siguiente porcentaje de daños, medido como porcentaje de frutos deformados por la presencia de la plaga de Delottococcus aberiae (De Lotto) en cítricos o presencia de cotonets en caqui, según el siguiente detalle:  
  
Referencia SIGPAC Superficie (Ha) Variedad % daños  
Provincia Municipio Polígono Parcela Recinto   
   
   
   
   
   
   
   
   
  
  
Lo que se certifica en ???????..-?, a..-. de ???????. de ?????..  
  
  
(Firma asesor GIP)  
  
La posible información que pudiera contener este certificado, relacionada con los datos de carácter personal, se encuentra amparada en la Ley orgánica 3/2018, de 5 de diciembre, de Protección de Datos Personales y Garantía de los Derechos Digitales, en su redacción vigente, que compromete a no utilizar estos datos para fines que no sean estrictamente necesarios para la realización de su contenido.